RPC เฮ! อนุญาโตฯสั่ง PTT จ่ายค่าเสียหายปมผิดสัญญาซื้อขาย 64 ลบ.
RPC เฮ! อนุญาโตฯสั่ง PTT จ่ายค่าเสียหายปมผิดสัญญาซื้อขาย 64 ลบ.
RPC เฮ! อนุญาโตฯสั่ง PTT จ่ายค่าเสียหายปมผิดสัญญาซื้อขาย 64 ลบ.
7 ม.ค. 2563

บริษัท อาร์พีซีจี จำกัด (มหาชน) หรือ RPC แจ้งว่าตามที่บริษัทยื่นคำเสนอข้อพิพาทต่อสถาบันอนุญาโตตุลาการ เมื่อวันที่ 9 พฤศจิกายน 2559 เพื่อเรียกร้องให้ บริษัท ปตท. จำกัด (มหาชน) หรือ PTT ชดใช้ค่าเสียหายแก่บริษัท จากการที่ ปตท. ไม่ปฏิบัติตามสัญญาซื้อขายกากคอนเดนเสท โดยส่งมอบกากคอนเดนเสท ซึ่งเป็นวัตถุดิบให้แก่บริษัท ที่มีค่าสารกำมะถันสูงเกินกว่าที่กำหนดไว้ในสัญญา (CR-High Sulfur)
โดยเมื่อวันที่ 3 มกราคม 2563 บริษัทได้รับสำเนาคำชี้ขาดของคณะอนุญาโตตุลาการ ลงวันที่ 26 ธันวาคม 2562 จากที่ปรึกษากฎหมายของบริษัท โดยคณะอนุญาโตตุลาการ ได้มีมติเป็นเอกฉันท์มีคำชี้ขาดให้ ปตท. ชำระค่าเสียหายในกรณีผิดสัญญา (CR-High Sulfur) ในช่วงระยะเวลาปี 2549 เป็นจำนวนเงิน 26.70 ล้านบาท พร้อมดอกเบี้ย ในอัตรา 7.5% ต่อปี นับแต่วันที่ 13 กันยายน 2559 เป็นต้นไปจนกว่าจะชำระค่าเสียหายให้แก่บริษัท จนเสร็จสิ้น และให้ปตท.ชำระค่าเสียหายในกรณีผิดสัญญา (CR-High Sulfur) ในช่วงระยะเวลาปี 2553 เป็นจำนวนเงิน 37.27 ล้านบาท พร้อมดอกเบี้ยในอัตรา 7.5% ต่อปี นับแต่วันที่ 9 พฤศจิกายน 2554 เป็นต้นไปจนกว่าจะชำระค่าเสียหายให้แก่บริษัทจนเสร็จสิ้น
อย่างไรก็ตาม ตามพระราชบัญญัติอนุญาโตตุลาการ พ.ศ. 2545 ปตท.สามารถยื่นคำร้องต่อศาลที่มีเขตอำนาจเพื่อให้ศาลมีคำพิพากษาเพิกถอนคำชี้ขาดของคณะอนุญาโตตุลาการดังกล่าวภายใน 90 วัน นับแต่วันได้รับสำเนาคำชี้ขาด